ບໍລິສັດ ນ້ຳມັນ ອັງກິດ ຖືກກ່າວຫາ ຄໍຣັບຊັ່ນ ໃນ ໂຊມາເລຍ
ໃນ​ປີ 2013 ບໍລິ​ສັດ Soma Oil and Gas ທີ່​ດຳ​ເນີນ​ໂດຍ​ ອັງ​ກິດ ​ໄດ້​ເຊັນ​ສັນຍາ​ຜູກຂາດ ​ກັບ​ລັດຖະບານ ​ໂຊ​ມາ​ເລຍ ​ເພື່ອ​ຂຸດ​ຄົ້ນ​ຫາ ນ້ຳ​ມັນເຊື້ອ​ໄ​ຟ ​ແລະ ​ແກ໊ສ.
ບໍລິສັດຂຸດຄົ້ນນ້ຳມັນຂອງ ອັງກິດ ໄດ້ຖືກກ່າວຫາວ່າ ຊື້ຈ້າງບັນ ດາເຈົ້າໜ້າທີ່ລັດຖະບານໃນ ໂຊມາເລຍ ເພື່ອໃຫ້ໄດ້ຮັບສິດທິໃນການຄົ້ນຫານ້ຳມັນ ແລະ ແກ໊ສ ຢູ່ນອກຊາຍຝັ່ງ ຂອງປະເທດ ຜູ້ສື່ຂ່າວ Henry Ridgwell ລາຍງານຈາກນະຄອນຫຼວງ ລອນດອນ, ບໍລິສັດດັ່ງກ່າວ ໄດ້ປະຕິເສດຕໍ່ການກ່າວຫາຢ່າງ ແຂງຂັນ ແລະກ່າວວ່າຂໍ້ຕົກລົງນີ້ສາມາດເປັນກຳລັງ ລິເລີ້ມໃໝ່ຕໍ່ເສດຖະກິດທີ່ຖືກທຳລາຍໂດຍສົງ ຄາມຂອງ ໂຊມາເລຍ ໄດ້ ເຊິ່ງລາຍລະອຽດ ຈະເປັນແນວໃດນັ້ນ ຕໍ່ໄປກະລຸນາຮັບຟັງຈາກ ພຸດທະສອນ ບໍ່ມີໃຜຮູ້ວ່າມີນ້ຳມັນຫຼາຍເທົ່າໃດນອນຢູ່ນອກເຂດຊາຍຝັ່ງຂອງ ໂຊມາເລຍ ແຕ່ວ່າບັນດາຜູ້ຊ່ຽວຊານດ້ານອຸດສາຫະກຳຄາດວ່າ ມີຕົວເລກຫຼາຍເຖິງ 110 ຕື້ຖັງ ບໍ່ຄືບໍ່ນ້ຳມັນໃຕ້ດິນພວກນີ້ ໃນປະເທດ ເຄັນຢາ, ນ້ຳມັນສຳຮອງຂອງ ໂຊມາເລຍ ສ່ວນໃຫຍ່ ແມ່ນຍັງບໍ່ເຄີຍຖືກດູດຂຶ້ນມາເທື່ອ ໃນປີ 2013 ບໍລິສັດ Soma Oil and Gas ທີ່ດຳເນີນໂດຍ ອັງກິດ ໄດ້ເຊັນສັນຍາຜູກຂາດກັບລັດຖະບານ ໂຊມາເລຍ ເພື່ອຂຸດຄົ້ນຫາອົງປະກອບທີ່ສຳຄັນຂອງນ້ຳມັນເຊື້ອໄຟ ແລະ ແກ໊ສ ນັ້ນກໍຄືສານໄຮໂດຣ ຄາຣ໌ບອນ ຜູ້ບໍລິຫານລະດັບສູງຂອງບໍລິສັດ Soma ທ່ານ Bob Sheppard ໄດ້ກ່າວຕໍ່ວີໂອເອວ່າ ມັນມີຄວາມເປັນໄປໄດ້ຢ່າງມະຫາສານ ທ່ານ Sheppard ກ່າວວ່າ ທ່ານ Sheppard ກ່າວວ່າ ຂໍ້ຕົກລົງລວມມີ ສິ່ງທີ່ຮູ້ຈັກກັນວ່າ ແມ່ນແນໃສ່, ເພື່ອຈ້າງຄ່າແຮງງານໃຫ້ບຸກຄະລາກອນທີ່ສຳຄັນເຊັ່ນ ນັກທໍລະນີ ວິທະຍາ ແຕ່ວ່າ ບົດລາຍງານລັບຂອງອົງການ ສະຫະປະຊາຊາດ ທີ່ໄດ້ຮົ່ວອອກທາງສື່ມວນຊົນກ່າວວ່າ ບໍລິສັດ Soma ໄດ້ຈ່າຍເງິນຫ້າແສນໂດລາ ໃຫ້ກັບເຈົ້າໜ້າທີ່ອາວຸໂສຂອງ ໂຊມາເລຍ, ລວມທັງລັດຖະມົນຕີກະຊວງນ້ຳມັນເຊື້ອໄຟຂອງ ໂຊມາເລຍ ທ່ານ Sheppard ກ່າວວ່າ ຫ້ອງການຄວບຄຸມການສໍ້ໂກງຮ້າຍແຮງຂອງ ອັງກິດ ໄດ້ດຳເນີນການສືບສວນສອບສວນໃນການເຮັດຂໍ້ຕົກລົງດັ່ງກ່າວ ແລະ ລັດຖະບານຂອງ ໂຊມາເລຍ ກ່າວວ່າ ຕົນກໍກຳລັງກວດສອບໃນການກ່າວອ້າງນີ້ເຊັ່ນກັນ ແຕ່ກະຊວງນ້ຳມັນເຊື້ອໄຟ ຂອງ ໂຊມາເລຍ ໄດ້ຊີ້ແຈງວ່າ ບໍລິສັດ Soma ເປັນພຽງບໍລິສັດດຽວທີ່ຍອມສ່ຽງໄພໃນການຂຸດຄົ້ນນອກຊາຍຝັ່ງຂອງ ໂຊມາເລຍ, ເຊິ່ງເປັນປະໜຶ່ງ ທີ່ບໍ່ມີຄວາມໝັ້ນຄົງທີ່ສຸດໃນໂລກ ປະທານາທິບໍດີ ໂຊມາເລຍ ໄດ້ກ່າວໃນສັບປະດານີ້ວ່າ ປະເທດຂອງທ່ານກຳລັງພະຍາ ຍາມດຶງດູດເອົາການລົງທຶນມາສູ່ປະເທດເພີ່ມເຕີມ ທ່ານ Hassan Sheik Mohamud ປະທານາທິບໍດີ ໂຊມາເລຍ ກ່າວວ່າ ບໍລິສັດ Soma Oil and Gas ຢາກເປັນໜຶ່ງ ໃນຈຳນວນບໍລິສັດຈຸທຳອິດທີ່ທຳການລົງທຶນໃນປະເທດ ໂຊມາເລຍ ແຕ່ວ່າໄດ້ເປັນບໍລິສັດທຳອິດທີ່ປະເຊີນໜ້າກັບການສືບສວນສອບສວນ ໃນການກ່າວຫາກ່ຽວກັບການສໍ້ລາດບັງຫຼວງ